b'\n_START_ARTICLE_\nMljetska bolezen\n_START_SECTION_\nSimptomi\n_START_PARAGRAPH_\nZna\xc4\x8dilna je mo\xc4\x8dno zadebeljena, razpokana in lu\xc5\xa1\xc4\x8de\xc4\x8da se ro\xc5\xbeena plast poko\xc5\xbenice na dlaneh in podplatih, ki se \xc5\xa1iri na zapestje in podlaket oz. nart in golen. Bolezen lahko prizadene tudi nohte in prstne kosti (ektomezodermalna displazija), pojavi se \xc4\x8dezmerno znojenje (hiperhidroza). V literaturi v nasprotju z Papill\xc3\xb2-Lef\xc4\x97vrovim sindromom velja, da ne prizadene ustno-zobnega tkiva, vendar Topi\xc4\x87 in \xc5\xa0alamon temu nasprotujeta.\n_START_SECTION_\nZdravljenje\n_START_PARAGRAPH_\nZdravi se z nanosi sredstev za razgradnjo ro\xc5\xbeevine (keratolitiki) ter retinoidi (topikalno). Ob\xc4\x8dasno se sloj stanj\xc5\xa1a z operacijo. Znojenje se bla\xc5\xbei s kopeljo z aluminijevim acetatom ali pripravki na osnovi aluminijevega klorida heksahidrata.'